ข้อบัญญัติเมืองพัทยา เรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารริมถนนจอมเทียนสายหนึ่งตั้งแต่จุดเชื่อมต่อระหว่างถนนทัพพระยา (บริเวณใกล้วงเวียนมัจฉานุ) จนถึงแยกถนนชัยพฤกษ์ และไปตามแนวถนนชัยพฤกษ์ ไปบรรจบกับถนนสุขุมวิท ทั้งสองฟาก ในท้องที่ตำบลหนองปรือ อำเภอบางละมุง จังหวัดชลบุรี พ.ศ. 2551

ข้อบัญญัติเมืองพัทยา
ข้อบัญญัติเมืองพัทยา
เรื่อง
กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารริมถนนจอมเทียนสายหนึ่ง
ตั้งแต่จุดเชื่อมต่อระหว่างถนนทัพพระยา
(บริเวณใกล้วงเวียนมัจฉานุ) จนถึงแยกถนน
ชัยพฤกษ์
และไปตามแนวถนนชัยพฤกษ์ ไปบรรจบกับถนนสุขุมวิท ทั้งสองฟาก
ในท้องที่ตำบลหนองปรือ
อำเภอบางละมุง จังหวัดชลบุรี
พ.ศ.
๒๕๕๑
 

ข้อบัญญัติเมืองพัทยาว่าด้วยกำหนดบริเวณห้ามก่อสร้าง
ดัดแปลง ใช้หรือเปลี่ยนการใช้อาคารริมถนนจอมเทียนสายหนึ่ง
ตั้งแต่จุดเชื่อมต่อระหว่างถนนทัพพระยา (บริเวณใกล้วงเวียนมัจฉานุ)
จนถึงแยกถนนชัยพฤกษ์ และไปตามแนวถนนชัยพฤกษ์ ไปบรรจบกับถนนสุขุมวิท
ทั้งสองฟากในท้องที่ตำบลหนองปรือ อำเภอบางละมุง จังหวัดชลบุรี

อาศัยอำนาจตามความในมาตรา ๑๐ (๑)
แห่งพระราชบัญญัติควบคุมอาคาร พ.ศ. ๒๕๒๒ แก้ไขเพิ่มเติมโดยพระราชบัญญัติควบคุมอาคาร
(ฉบับที่ ๒) พ.ศ. ๒๕๓๕ และมาตรา ๗๐ แห่งพระราชบัญญัติระเบียบบริหารราชการเมืองพัทยา
พ.ศ. ๒๕๔๒ เมืองพัทยาโดยความเห็นชอบของสภาเมืองพัทยาและผู้ว่าราชการจังหวัดชลบุรี
จึงตราข้อบัญญัตินี้ไว้ ดังต่อไปนี้

ข้อ ๑
ข้อบัญญัตินี้เรียกว่า ข้อบัญญัติเมืองพัทยา
เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารริมถนนจอมเทียนสายหนึ่ง
ตั้งแต่จุดเชื่อมต่อระหว่างถนนทัพพระยา (บริเวณใกล้วงเวียนมัจฉานุ)
จนถึงแยกถนนชัยพฤกษ์ และไปตามแนวถนนชัยพฤกษ์ ไปบรรจบกับถนนสุขุมวิท
ทั้งสองฟากในท้องที่ตำบลหนองปรือ อำเภอบางละมุง จังหวัดชลบุรี พ.ศ. ๒๕๕๑

ข้อ ๒[๑]
ข้อบัญญัตินี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓
ห้ามมิให้บุคคลใดก่อสร้าง
ดัดแปลงอาคารภายในระยะสิบเมตรจากศูนย์กลางถนนยกเว้นถนน ทางเท้า
และเส้นทางสาธารณูปโภค ทั้งสองฟากของถนนสายเชื่อมต่อระหว่างถนนทัพพระยา (บริเวณใกล้วงเวียนมัจฉานุ)
กับถนนชัยพฤกษ์ ไปบรรจบกับถนนสุขุมวิท ตามแผนที่ท้ายข้อบัญญัตินี้

ข้อ ๔
อาคารที่ก่อสร้างมาก่อนวันที่ข้อบัญญัตินี้ใช้บังคับ
ห้ามเปลี่ยนการใช้อาคาร

ข้อ ๕
อาคารที่ได้รับใบอนุญาตให้ก่อสร้างหรือดัดแปลงก่อนวันที่ข้อบัญญัตินี้ใช้บังคับและยังก่อสร้างหรือดัดแปลง
ไม่แล้วเสร็จให้ดำเนินการตามที่ได้รับอนุญาตต่อไปได้

ข้อ ๖
ให้นายกเมืองพัทยารักษาการตามข้อบัญญัตินี้


ประกาศ
ณ วันที่ ๑๔ มกราคม พ.ศ. ๒๕๕๑
นิรันดร์
วัฒนศาสตร์สาธร
นายกเมืองพัทยา
[เอกสารแนบท้าย]

๑.
แผนที่ท้ายข้อบัญญัติเมืองพัทยา

(ดูข้อมูลจากภาพกฎหมาย)
หมายเหตุ
: เหตุผลในการประกาศใช้ข้อบัญญัติฉบับนี้ เนื่องจากถนนจอมเทียนสายหนึ่ง
ตั้งแต่จุดเชื่อมต่อระหว่างถนนทัพพระยา (บริเวณใกล้วงเวียนมัจฉานุ)
จนถึงแยกถนนชัยพฤกษ์ และไปตามแนวถนนชัยพฤกษ์ไปบรรจบกับถนนสุขุมวิท
เป็นถนนสายหลักที่สำคัญ มีการจราจรมาก พื้นที่ทั้งสองฟากส่วนใหญ่มีแนวโน้มการพัฒนาการใช้ประโยชน์ที่ดินสูง
ซึ่งอาจก่อให้เกิดปัญหาการจราจร
เพื่อความเป็นระเบียบเรียบร้อยของเมืองและรักษาคุณภาพสิ่งแวดล้อม การผังเมือง
อำนวยความสะดวก แก่การจราจร ตลอดจนการเตรียมการขยายถนนรองรับปริมาณการจราจร
เห็นสมควรควบคุมการก่อสร้าง ดัดแปลง
ใช้หรือเปลี่ยนการใช้อาคารบางชนิดหรือบางประเภท ภายในระยะสิบเมตร
ทั้งสองฟากถนนดังกล่าว จึงจำเป็นต้องตราข้อบัญญัตินี้











วัชศักดิ์/ผู้จัดทำ
๕
มีนาคม ๒๕๕๑

[๑] ราชกิจจานุเบกษา
เล่ม ๑๒๕/ตอนพิเศษ ๔๔ ง/หน้า ๕๕/๑ มีนาคม ๒๕๕๑